ઉલ્લેખનીય છે કે 1996માં સાદી વરદીમાં ગયેલ પાલનપુર પોલીસે રાજસ્થાનથી વકીલ સુમેરસિંહનું અપહરણ કર્યું હતું. સ્થાનિક વકીલોએ વિરોધ કર્યા બાદ રાજસ્થાન પોલીસે પાલનપુર પોલીસને અધવચ્ચે જ અટકાવી હતી. ત્યારે પાલનપુર પોલીસે તેમની ધરપકડ કરી હોવાનું સત્તાવાર રીતે જાહેર કર્યું હતું. કથિત રીતે હોટલમાંથી એક કિલોથી પણ વધુનું અફીણ પકડી પાડવામાં આવ્યું હતું જેનું કનેક્શન સુમેરસિંહ સાથે જોડી દેવામાં આવ્યું હતું, જો કે ઓળખ પરેડ દરમિયાન હોટલના માલિકે સુમેરસિંહને ઓળખવાનો ઈનકાર કરી દીધો હતો. ત્યારે ખોટી રીતે ડ્રગ્સના કેસમાં વકીલને ફસાવવાનો પ્રયત્ન કરવાના કેસમાં 1998માં સંજીવ ભટ્ટ અને અન્ય આરોપીઓ વિરુદ્ધ આઈપીસીની કલમ 120બી, 195, 196, 342, 347, 357, 365, 388, 458, 482 તથા સેક્શન 58(1) અને 58(2) અંતર્ગત FIR નોંધવામાં આવી હતી.